Rankont Prezidan Barack Obama ak Dirijan Gwo Bank yo o Zetazini
Prezidan Obama mande PDG gwo bank yo mete plis lajan a la dispozisyon pwopriyetè biznis yo pou yo ka kreye travay nan peyi a.
Prezidan Barack Obama mande dirijangwo bank yo o Zetazini ogmante kantite prè yap mete a la dispozisyon konsomatèak antrepriz yo e pou yo apiye refòm lap eseye pote nan sektè finansye amerikenan. Mesye Obama tepale ak laprès apre yon chita-tande li te fin fè nan Lamezon Blanch yè lendi a ak12 dirijan sektè bankè a (PDG gwo bank yo). Prezidan Obama di mesaj li vletransmèt bay sektè finansye a se yon mesaj ki senp. Nap site :« Bank amerikèn yo te resevwa yonasistans finansyè ekstrawòdinè nan men kontribyab yo dekwa pou yo te kapabrebati endistri yo a. Kounye a yo rekanpe sou 2 pye yo e nou atann nou aske yopran bon jan angajman pou yo ede ekonomi nou an repran jarèt. » Lidè amerikenan ajoute premye dispozisyon bank yo dwe pran nan sans sa a, se ogmante kantitelajan yap prete ti antrepriz ak antrepriz mwayen yo ki jwe wòl aktè prensipal lanan kreyasyon travay nan peyi a . Misye Obama di li ka konprann ke bank yo pavle fè prè ki gen risk tankou sa ki te kreye move sitiyasyon ekonomi amerikèn nanap travèse a. Sepandan gen fason yo ka itilize pou yo redui risk yap pran yo, dekwapou yo bay òmdafè yo yon kout men. Sitasyon : « Etan done difikilte pwopriyetèbiznis yo ap konfwonte poutèt gen mwens prè ki disponib, e etan done bank yoteresevwa gwo asistans pou yo te ka sòti nan yon peryòd difisil, nou atann nouaske yo eksplore tout mwayen ki fè sans e ki responsab pou yo remete ekonomiamerikèn nan sou ray. » Nan yon tipwen-de-près tou kout prezidan an bay menm yè lendi a, li lanse apèl tou pou lmande bank yo apiye efò kap fèt pou pote refòm nan sistèn sèvis endistrifinansye a ofri. Li fè konnen, daprè sa l aprann nan rankont akprezidan-direktè jeneral bank yo, mesye-dam sa yo pa gen pwoblèm pou yo koretout plan refòm nan domèn nan. Sepandan prezidan an fè konnen li okouransitiyasyon kote bank yo gen entèmedyè, yo gen demachè kap chache elimine toutlejislasyon ki nesesè pou refòm sa a tounen reyalize. « Alòs, mwen pale klè pou m di linan enterè peyi a e, a la fen dè fen, li nan enterè endistri finansye a, pounou genyen règleman tou nèf, règleman modèn, kap sèvi kòm gadfou sou wout lapou n evite abi ek eksè. » Nan yon entèvyouPrezidan Obama te bay chèn televizyon CBS --entèvyou estasyon sa a te difizeyon jou anvan chita-pale yè lendi a ak PDG bank yo-- li pat kite okenn dout sou le fèt ke l kòmansepèdi pasyans ak mesye Wall Sreet yo, e li presize li pat chache vin prezidanpou l ede yon bann dirijan bank ki chaje ak lajan, epi pou mesye-dam sa yo pata vle ede piblik la. Misye Obama pale konsa nan moman anpil ameriken apkritike l deske li te sèvi ak lajan kontribyab yo pou l ede PDG gwo biznis yo,alòske gwo majorite sitwayen yo ap fè fas ak pwoblèm ekonomik grav, e yo pajwenn moun pou ede yo. Jdesmara@voanews.com